Täna saates -
Kaos Ukrainas.
Rünnak meeleavalduste vastu tekitas raevu ja vägivalda.
Kristlased kaitsevad vabadust ja paluvad rahu eest.
Käivitusid Süüria rahukõnelused.
Milline on riigi kristlaste tulevik?
Lõuna-Venemaa terroristid ähvardavad olümpiamänge.
Külastame piirkonda, kust lähtub islamimilitante.
Kohtame kristlasi, kes kuulutavad eluga riskides evangeeliumi.
KRISTLIKU MAAILMA UUDISED
Ukraina asub ajaloolisel ristteel.
Olen Wendy Griffith. George Thomas on tööreisil.
Ukraina meeleavaldused algasid paari kuu eest rahumeelsetena.
Nüüd võideldakse barrikaadidel. Kesklinn näib sõjatsoonina.
Politsei ja meeleavaldajad võitlesid Iseseisvuse väljakul.
Kristlased kaitsevad võitlejate seas vabadust ja palvetavad rahu eest.
Dale Hurdi sõnul usuvad nad, et Ukraina tulevik on ohus.
Algul oli meeleavaldusi pealinnas Kiievis.
Lääne-Ukrainas hakkati riigiameteid vallutama.
Nad sundisid ühe maavanema ametist lahkuma.
Kaks kuud küpsenud olukord lahvatas eelmisel nädalal.
Rahumeelsed meeleavaldused algasid,
kui Vene-meelne president Viktor Janukovitš hülgas leppe ELga.
Paljud kardavad naasmist NSVL-aegse Vene kontrolli alla.
Noorte meelest on liitlus Venemaaga
tagasikäik kontrolli, diktatuuri, reeglite ja rõhumise alla.
Venemaal rikutakse räigelt usuvabadusi ja inimõigusi.
Kartused paistsid tõeks saavat, kui valitsus kehtestas karmi seaduse,
mis tahab meeleavaldusi lõpetada.
See viis vägivaldsete kokkupõrgeteni. Valitsuselt nõutakse tagasiastumist.
President peab valitsuse laiali saatma
ja tühistama kõik põhiseaduse- vastaselt heakskiidetud seadused.
Kui see sünnib, leiab kriis lahenduse.
Opositsioonijuht Vitali Klitško rääkis meeleavaldajaile,
et kui nõudmistele ei vastata, juhib ta nad "rünnakusse".
Ta süüdistas valitsust nelja meeleavaldaja surmas.
Teeme kõik võimaliku,
et rahutuste levik peatada ja vältida inimohvreid.
Peaministri sõnul on valitsus valmis koostööks.
Ta peab opositsiooni ähvardusi põhiseadusevastaseks.
Põhiseadusevastane tegevus tuleb lõpetada.
Sergei Rakhuba sõnul Russian Ministriesist
raskendab meeleavaldusi keelustav seadus koguduse tööd.
Seaduse järgi registreeritakse välismaalt tuge saavad MTÜd
ja tembeldatakse välisagentideks.
NSVL-järgse ühiskonna meelest
ei jaga välisagendid riigi sisemisi väärtusi.
Seadus raskendab misjonitööd nii Ukrainas kui ka Venemaal.
EL mõistis seadused hukka. USA ähvardab sanktsioonidega,
kui meeleavaldajate vastu kasutatakse vägivalda.
Dale Hurd, CBN News
Kogudus ei taha pealtvaatajaks jääda.
Küsisime Kiievi evangeelse koguduse juhilt Sergei Timtšenkolt
Ukraina olukorra ja koguduse reaktsiooni kohta.
Vägivald kasvab. Mis sulle enim muret teeb?
Vägivalda saab veel kontrollida,
kui osapooled alustavad kõnelusi.
Käivad kõnelused, kuid paljud kahtlevad valitsuse soovis
positiivset lõpptulemust saavutada.
Lisaks muretsevad üha enamad,
et probleem ei jää üksnes rahva ja riigi vaheliseks,
vaid sekkub ka Venemaa.
Kui see paika peab,
on Kiievi tänavail ja Ukraina maapinnal
oma politseijõududele lisaks ka välismaiseid vägesid.
Paljud kardavad seda.
Kuidas kristlased rahutustesse suhtuvad?
Kristlased mõjutavad palvega.
Nad on püstitanud telke, kuhu mahub korraga ca 25 inimest.
Palvetelgid on pea kogu aeg, nii ööl kui päeval nii täis,
et kõik soovijad ei mahu sisse.
Palvetajad tulevad eri kogudustest ja ka mujalt Ukrainast
koos teistega palvetama.
Nad toovad toitu, teed ja küpsiseid,
mida jagatakse meeleavaldajaile
ning võimalusel ka sõdureile ja politseinikele.
Nad jagavad sõdureile ja politseile ka Uusi Testamente.
Kuidas olukord kogudust mõjutab?
Kogudus on jagunenud kahte leeri.
Poliitiliselt aktiivseid usklikke süüdistatakse maailmalikkuses.
Teiste sõnul tuleb kanda vastutust ja see olevat usklike kutsumine.
Jagunemist on näha nii koguduste sees kui vahel.
Samas on lisandunud ühtsus.
Ortodoksi kirik, Kreeka katolik kirik ja teised uskkonnad
kogevad palveosadust ja osadust Jumala kutsumises.
Ma ei arvanud ega lootnud, et Meie Isa palve,
mida Jeesus meil paluda käskis,
võiks olla iga päev sadu kordi sadade ja tuhandete huulil.
Kuidas saavad vaatajad palvetada Ukraina koguduse eest?
Palvetage, et kogudus oleks valmis Jumala kutsele vastama.
Me ei tea, mis peab tulema.
Võimalik, et ees on rasked ajad.
Valitsuse karmid hoiakud rahva suhtes
meenutavad Stalini-aegset rõhumispoliitikat 1930. aastail
ja Hitleri rõhumispoliitikat 1940. aastail.
See on alles algus. Me ei tea, mis ees ootab.
Palvetage, et jääksime tugevaks ja usaldaksime kõiges Issandat,
ning osutaksime armu ja armastust meid ümbritsevaile,
sõltumata sellest, kummal pool nad asuvad.
Lisainfot Ukraina kriisi kohta ja evangeelsete juhtide intervjuusid
leiate meie kodulehelt.
USAs valmistusid tuhanded abordivastased
lund ja pakast trotsides oma 41. suurmarsiks.
Kümned tuhanded kogunesid Washingtoni
protestima Ülemkohtu otsuse vastu, mis seadustas abordi.
Jätkab Paul Strand.
Abordivastased teavad, et kõikjal ootab suuri lahinguid.
Nad soovitasid abordikliinikute asemel rasedust toetavaid keskusi,
mida abordi toetajad on püüdnud piirata.
Peggy Hartshom esindab 1800 keskust.
Abordikliinikuid suletakse. Enim oli neid 1700, nüüd vaid 500.
Rasedust toetavaid keskusi on juba üle 2000.
Tänavu oli marsi teemaks "Adopteerimise alternatiiv".
Whitney Wall otsustas adopteerimise kasuks
ja õhutab selleks teisigi.
Kui otsustasin oma poja adopteerida anda,
sain kastiviisi taotlusi paaridelt, kes tahtsid last adopteerida.
Kole mõelda, kui paljud ootavad, et naine õige otsuse teeks.
Abordivastased vaidlevad,
kas kampaaniatel tasub näidata pilte aborteeritud beebidest.
Mark Harrington esitles marsil šokeerivat pilti.
Ameerika osaleb abordi kuriteos.
Foto ütleb enam kui tuhat sõna. Seda ei saa vaid sõnadega rääkida.
Retoorika ei aita. Kui ohvreid näed, mõistad ebaõiglust.
Eric Scheidler Pro-Life Action Liigast marssis Chicagos.
Ta informeerib lapsega kaasnevatest majanduslikest kasudest.
Paljud näevad sündivat last vaid kuluallikana.
Uue uurimuse järgi toetab iga sündiv laps
toetab rahvamajandust 217 000 USDga.
Uurimuse järgi on abordi vastu üha rohkem ameeriklasi.
Scheidler õhutab neid tegutsema.
Võidame, kui igaüks, kes sündimatut last kalliks peab,
on valmis sõnumit levitama. Paul Strand, Washington
Rahvusliku julgeoleku ekspert räägib Süüria kodusõjast ja sellest,
kuidas saame aidata riigi iidset kristlikku kogukonda.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Meil on uudiseid vangistatud pastori Saeed Abedini kohta.
Ameerika Seadus- ja Õiguskeskuse teatel on ta üle viidud
poliitvangide osakonda Iraanis.
Ta on pääsenud ka arsti juurde ja saab regulaarsemalt süüa.
Usu tõttu vangistatud Abedini on endiselt riigi ohtlikeimas vanglas.
Kasvab mure tema nõrgeneva tervise pärast.
Seadus- ja Õiguskeksus nõuab, et valitsus tähtsustaks vabastamist.
Küsime, mida vaatajad Saeedi olukorrast arvavad.
Kas USA valitsus peaks tema heaks rohkem tegema?
Jäta oma vastus uudiste Facebooki lehele.
Diplomaadid püüdsid Süüria kodusõjale lahendust leida.
Väheste tulemustega.
Endise USA ametniku sõnul ei vii kõnelused millegi heani,
eriti mis puudutab kristlasi.
Elliott Abrams töötas Reagani ja Bush seeniori alluvuses.
Tema sõnul oleks kristlastel parem Süüriast lahkuda.
Sarnaselt Iraagi kristlastega varem kannatavad ka Süüria kristlased.
Kogukonda hävitatakse. Üha rohkem inimesi põgeneb.
Nad ei näe Süürias tulevikku.
Nad kardavad maal võitlevaid džihadiste ja mässulisi.
Vaid mõned rühmitused on püüdnud kristlastega lepitust otsida.
Kui oleksid kristlasest isa Süürias, kes mõtleb oma laste tulevikule,
tahaksid nad nii julgeoleku kui tuleviku kaalutlustel ära viia.
Mõtleksid Euroopasse või Ameerikasse kolimisele.
Jalule pääsemine muutub raskeks.
Kuidas saame aidata?
Peaksime toetama mässulisi,
kel pole sidemeid al-Qaedaga ja kes pole džihadistid.
Pidasin mullu suvel Kapitooliumil kõne.
Peaksime korraldama Süüria valitsuse vastu õhurünnakuid
ja hävitama näiteks Assadi helikopterid.
Ma ei räägi vägedest, vaid ballistilistest rakettidest.
Obama ilmselt kavandas seda suvel, kuid taandus seejärel.
Peame muutma võimutasakaalu poliitiliselt,
psühholoogiliselt ja sõjaliselt.
Järgmiseks kohtame Dagestanis kristlasi,
kes räägivad eluohtlikust Jumala tööst moslemialadel.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews. com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
6. veebruaril algavad Sotši taliolümpiamängud.
Islamimilitandid on ähvardanud mänge ja turiste rünnakutega.
Ametnikud korraldavad reide. George Thomas uuris piirkonda,
kus vägivald kasvab ja kristlased levitavad salaja evangeeliumi.
Väikses 3 magamistoaga äärelinna korteris
loevad Ramza ja ta naine Piiblit ja palvetavad.
Mind ei huvita poliitika. Tahan vaid inimesi armastada.
Ramza kuulub väiksesse kristlaste seltskonda,
mis jagab ohtlikus Venemaa rajoonis salaja evangeeliumi.
Mind on mitu korda vahistatud. Mind jälitatakse pidevalt.
Ma ei lõpeta jutlustamist.
Ramza elab Põhja-Kaukaasias.
Moslemiäärmuslased on võidelnud 20 aastat Venemaaga
piirkonna kontrolli pärast.
Ekstremistid tahavad rajada Põhja- Kaukaasiasse islamistlikku emiraati.
Põhja-Kaukaasias on kaua aega valitsenud traditsiooniline islam.
Nüüd levib radikaalne islam.
Bostoni rünnakuis süüdistatud vennad sündisid Põhja-Kaukaasias.
Vanem vend Tamerlan Tsarnaev oli 2012. a pool aastat Dagestanis.
Ta väisas regulaarselt seda mošeed.
Imaam ei nõustunud intervjuud andma.
Väidetavalt kohtus Tamerlan mošees kahe terroristiga,
kes hukkusid tulevahetuses Vene vägedega.
Tamerlani terroristikoolituse või -sidemete kohta pole veel infot.
Tšetšeenias peeti 1990. aastail kaks verist sõda.
Venemaa püüdis takistada ekstremiste provintsi islamiseerimast.
Jelena Muzrajeva oli beebi, kui algas esimene sõda.
Vanemad rääkisid, kui kohutav see oli.
Hukkus kümneid tuhandeid ja põgenes sadu tuhandeid tsetseene.
Põgenesime pommitamiste eest piiri taha.
Sõda raputas vabariiki. Pealinn Groznõi laastati.
Groznõi häving oli ennenägematult ulatuslik.
Vene valitsus on ülesehitustöid toetanud.
Tšetšeenia saab ülejäänud 85 autonoomiaga võrreldes enim abi.
Tulemused on näha. Teed on korras ja seinad parandatud.
Pilvelõhkujad küünitavad taevasse.
Muutuse kiirus on olnud uskumatu.
Kremli määratud juht on valitsenud ekstremiste raudse rusikaga.
Tal on õnnestunud neid ohjes hoida.
Pinna all hõõgub viha võimulolijate vastu.
Džihadistid on viinud lahingud naaberriiki Dagestani.
Mais ründas enesetapupommitaja pealinna keskturgu.
Paljud pommitajad on "mustad lesed."
Nende mehed on hukkunud julgeolekuvägede rünnakutes.
2000. aastast peale on enesetapu- rünnaku sooritanud üle 10 naise.
Moslemiäärmuslased püüdsid 1999. a Dagestani emiraati rajada.
Venemaa lämmatas ülestõusu.
2,5 miljoni elanikuga Dagestanis on üle 3 000 mošee.
Sasha on salausklik.
Tema naabruses elas kaks islamiäärmuslast,
kes hukkusid politseireidides.
Sasha jagab moslemeile evangeeliumi.
Moslemid on teda kaks korda peksnud.
Arvasin varem, et Jumal kaitseb.
Siis mõistsin, et on au järgida Kristust ka Tema kannatustes.
Alles tagakiusus mõistame, kui lähedal Jumal meile on.
Põhja-Kaukaasia on üks maailma vähimevangeliseeritud kohti.
Venelased väldivad seda piirkonda.
Ramza, Sasha ja ülejäänud usklikud ei karda evangeliseerimise ohte.
Vaid Jeesus võib tuua igatsetud muutuse ja lootust.
George Thomas, Mahatškala, Dagestan
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Kui saaksid esitada Kõikvõimsale Jumalale ühe küsimuse,
mida küsiksid?
Miks on maailmas nii palju kannatust?
Mis mu elu eesmärk on? - Millal mu naine terveks saab?
Kuidas maailm lõpeb? - Milles küsimus on? - Kuidas elada?
Pat vastab Piibli põhjal elu tähtsaimatele küsimustele.
Õpetusplaadil How Shall We Now Live
uuritakse Jumala antud eesmärki, kannatust,
kurja algupära, taevast, päästekindlust,
õnnistatud elu ja kuidas süvendada suhet Jumalaga.
Kui mõistaksime Jumala eesmärke,
avaneks meie ees võimaluste aardekirst.
Ingliskeelne õpetus nüüd saadaval
Iisraeli arheoloogid leidsid 1500-aastase bütsantsiaegse kiriku.
Varemed leiti uue elurajooni ehitusel. Jätkab Chris Mitchell.
Basiilika pikkus oli 21 meetrit ja laius 14 meetrit.
See oli kunagi keskne kirik.
Oleme kaevandanud bütsantsiaja objektidel,
kuid see on esimene kirik, mille leidsime.
Siia koguneti ümbruskonnast palvetama.
7. sajandisse dateeritud kirik asub Ashkeloni ja Jeruusalemma vahel.
See kuulus suure ja tähtsa asula juurde.
Arheoloogide sõnul osutavad leiud õitsvale kultuurile ja ühiskonnale.
Uhkel mosaiigipõrandal on viinapuuvääte, medaljone,
loomakujutisi, kirjutisi ja kristlikke sümboleid.
Leidsime kristogrammi, Kristuse initsiaalide monograafi.
See on haruldane ja suur. Linnud kannavad seda lillevanikus.
Mosaiik dokumenteeritakse, uuritakse ja toimetatakse näitusele.
Lõpuks aetakse kaevanduspaik kinni säilitamiseks tulevastele põlvedele.
Chris Mitchell, Jeruusalemm
Põnev. Aitäh, Chris. See on tänaseks kõik.
Aitäh vaatamast! Kohtumiseni! Jumal õnnistagu teid!
Tõlge: Monika Jaaguri